
Text rozhodnutia
Súd: Krajský súd Bratislava Spisová značka: 8Sd/96/2013 Identifikačné číslo súdneho spisu: 1013201177 Dátum vydania rozhodnutia: 02. 12. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1013201177.1 Uznesenie Krajský súd v Bratislave v právnej veci navrhovateľky: D. Y., E.. XX.XX.XXXX, E. I. S. XXXX/X, I., Y.. XX.XX.XXXX, právni nástupcovia: X/ Y. E., I. D. XXXX/XX, E. Y., 2/ Z. E., I. D. XXXX/XX, E. Y., proti odporkyni: Sociálna poisťovňa - ústredie, Ul. 29. augusta 8, 813 63 Bratislava, o starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 01.05.2013 žiadala preskúmať rozhodnutie odporkyne číslo XXX XXX XXXX X zo dňa 09.04.2013, ktorým jej vznikol nárok na starobný dôchodok od 13.06.2012 v sume 278,10 eur mesačne. Z úmrtného listu vyhotoveného dňa XX.XX.XXXX matričným úradom I. - D. K. súd zistil, že navrhovateľka zomrela dňa 25.07.2013. Podľa § 118 ods. 1 zákona č. 461/2003 Z.z. o sociálnom poistení v znení neskorších predpisov ak fyzická osoba, ktorá splnila podmienky nároku na dávku, zomrela po uplatnení nároku na dávku a nároku na jej výplatu, prechádzajú nároky na sumy splatné ku dňu smrti tejto fyzickej osoby na manžela (manželku), deti a rodičov. Podľa § 118 ods. 4 cit. zákona nároky prechádzajúce na fyzické osoby uvedené v odsekoch 1 až 3 nie sú predmetom dedičstva; predmetom dedičstva sa stávajú, ak niet týchto fyzických osôb. Z právoplatného osvedčenia o dedičstve zo dňa 02.04.2014 súd zistil, že právnymi nástupcami navrhovateľky sú jej dve deti, Y. E., I. D. XXXX/XX, E. Y. W. Z. E., I. D.Á. XXXX/XX, E. Y.. Podaniami doručenými súdu dňa 06.11.2014 právni nástupcovia navrhovateľky na výzvu súdu oznámili, že súhlasia so zastavením konania. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1013201177.1 (dáta aktuálne k 12. 11. 2026). Záväzné je znenie zverejnené súdom.




